《访鹿田二首》
宋代·苏籀

隐士云凝北山麓，将军树竦碧崖寒。
乌犍户富犁千亩，苍簳梯空擢万竿。
荦荦马鞭贪快睹，森森僧席饫奇观。
未应泉石减天竺，自古英灵招考槃。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。